عدت الايام و كبرنا بقيت ف ٣ ثانوي سنة المصير كنت أدبي و كنت مقضياها زي ما بيقولوا لحد ما فيوم بنت عيرتني إن أنا أدبي و هي علمي، و أنا أدبي روحت البيت و حطيت فدماغي إني اذاكر علشان أوريها إني أحسن منها، بقيت بذاكر اكتر ما بتكلم و بنام، عدي شهر ولا شهر و الامتحانات جات و امتحنا و خلصنا و شهادتنا طلعت بعدها بشهر و نص و ربنا جبر بخاطري و جبت ٩٩.٩٪ وطلعت أولى جمهورية كنت مبسوطة جدا بالأخص لما نادوا اسمي ملك عز الدين أبو ليال، ياااه يا ناس أولى جمهورية، لما طلعت علشان اتكرم محستش بحاجه و لا أي حاجة لا فرحة و لا غيره عادي يعني مفيش حاجه ورقة هتتعلق على جدار غرفتي و خلاص أنا محققتش حاجه، أي نعم جالي منحة للدراسة فبريطانيا بس والدي رفض و قال إني بنت مينفعش أسافر لوحدي، طلبت إني ادرس إعلام اعترض كمان و قعد يتخانق معايا فالنهاية أصريت و دخلت إعلام و أتقبلت في الكلية، و دخلتها كنت مفكره نفسي رايحه اتفسح مكنتش اعرف إن الكلية أوحش من الثانوية العامة، بس كنت حَبه المجال ابتديت اذاكر و أخد كورسات و أعمل كاستنج و اشتغل أول ما اشتغلت اشتغلت في الدوبلاج و اللي رشحني للمنتج دكتور على عصمت الله يرحمه، كنت فاكره الموضوع سهل طلع صعب أوي، صعب إنك تشتغل و تذاكر، بس الحمدلله ربنا وفقني و قدرت أوفق بين الاتنين، كنت بطلة أولى مع مرتبة شرف في أجازة أولى والدي والدتي اتوفى في حادث سيارة تعبت بس عاهدت نفسي إني أحقق حلم والدتي الله يرحمها و كملت دراسة وكنت كل سنه أطلع أولى مع مرتبة شرف كنت فرحانة و سعيدة على أساس إني هتعين معيده فالكلية، بس للأسف الحياة بخلت عليا بالسعادة و قالت : كفاية عليكي فرحة لحد كده.